**טורניר פבלוס ינאקופולוס** (ביוונית: **Τουρνουά Παύλος Γιαννακόπουλος**) הוא טורניר כדורסל מועדונים הנערך בין קבוצות יורוליג ומאורגן על ידי פנאתינאיקוס לזכר הבעלים והנשיא המנוח של המועדון, פבלוס ינאקופולוס. הטורניר נערך בדרך כלל במשך יומיים בחודש ספטמבר מאז 2018 ומשחקות בו ארבע קבוצות, שפנאתינאיקוס היא אחת מהן. הטורניר משוחק בהיכל האולימפי באתונה, בירת יוון, האולם הביתי של המועדון.

היסטוריה
--------

ב-16 ביולי 2018 הודיעה פנאתינאיקוס על הטורניר שיערך בחודש ספטמבר, כשלושה חודשים לאחר מותו של ינאקופולוס ב-10 ביוני 2018.

הטורניר הראשון התקיים ב-27 ו-28 בספטמבר 2018, בהשתתפות המארחת פנאתינאיקוס, חימקי הרוסית, פנרבחצ'ה הטורקית ומכבי תל אביב הישראלית. פנרבחצ'ה ופנאתינאיקוס נפגשו בגמר, לאחר שניצחו את מכבי תל אביב 94–92 ואת חימקי 90–63, בהתאמה. פנאתינאיקוס ניצחה במשחק 85–80 וזכתה בטורניר הראשון. מכבי תל אביב סיימה במקום השלישי לאחר ניצחון 86–82 על חימקי.

הטורניר השני התקיים ב-21 ו-22 בספטמבר 2019 בהשתתפות פנאתינאיקוס, פנרבחצ'ה, מכבי תל אביב ואולימפיה מילאנו האיטלקית. מילאנו ניצחה את מכבי תל אביב בגמר 78–69, לאחר שגברה על פנרבחצ'ה 79–75. פנאתינאיקוס המארחת הפסידה למכבי תל אביב 71–82 בחצי הגמר, אך ניצחה את פנרבחצ'ה 84–74 וזכתה במקום השלישי.

הטורניר השלישי תוכנן להתקיים בספטמבר 2020, אך בוטל בעקבות מגפת הקורונה באירופה. המהדורה השלישית של הטורניר נערכה לבסוף ב-18 ו-19 בספטמבר 2021, בהשתתפות פנאתינאיקוס, אנאדולו אפס הטורקית, רטיופארם אולם הגרמנית (שהחליפה את מכבי תל אביב שפרשה בגלל חיוביים לקורונה בקבוצה) ופרטיזן בלגרד הסרבית. פנאתנאיקוס זכתה בטורניר לאחר שניצחה את פרטיזן 89–85 בהארכה בחצי הגמר ואת אנאדולו אפס 80–74 בגמר. אולם ניצחה את פרטיזן 94–84 בקרב על המקום השלישי אחרי שהפסידה לאנאדולו 69–88 בחצי הגמר.

הטורניר הרביעי נערך ב-23 ו-24 בספטמבר 2022 בהשתתפות פנאתינאיקוס, מכבי תל אביב, אולימפיה מילאנו ואנאדולו אפס. לגמר העפילו מילאנו ופנאתינאיקוס, אחרי שניצחו את מכבי תל אביב 80–71 ואת אנאדולו אפס 86–71, בהתאמה. מילאנו זכתה בטורניר לאחר שניצחה את פנאתינאיקוס 77–64. אנאדולו סיימה במקום השלישי לאחר שגברה על מכבי תל אביב 87–81.

סיכום
-----

### לפי שנה

| שנה | זוכה | תוצאה | סגנית | מקום שלישי | תוצאה | מקום רביעי |
| --- | --- | --- | --- | --- | --- | --- |
| 2018 | **יווןיוון פנאתינאיקוס** | 85–80 | טורקיהטורקיה פנרבחצ'ה | ישראלישראל מכבי תל אביב | 86–82 | רוסיהרוסיה חימקי |
| 2019 | איטליהאיטליה **אולימפיה מילאנו** | 78–69 | ישראלישראל מכבי תל אביב | יווןיוון פנאתינאיקוס | 84–74 | טורקיהטורקיה פנרבחצ'ה |
| 2020 | הטורניר בוטל בעקבות מגפת הקורונה באירופה |
| 2021 | **יווןיוון פנאתינאיקוס** | 80–74 | טורקיהטורקיה אנאדולו אפס | גרמניהגרמניה רטיופארם אולם | 94–84 | סרביהסרביה פרטיזן בלגרד |
| 2022 | איטליהאיטליה **אולימפיה מילאנו** | 77–64 | יווןיוון פנאתינאיקוס | טורקיהטורקיה אנאדולו אפס | 87–81 | ישראלישראל מכבי תל אביב |

### לפי קבוצה

| קבוצה |  |  |  | 4 | הופעות |
| --- | --- | --- | --- | --- | --- |
| יווןיוון פנאתינאיקוס | 2 | 1 | 1 | 0 | 4 |
| איטליהאיטליה אולימפיה מילאנו | 2 | 0 | 0 | 0 | 2 |
| ישראלישראל מכבי תל אביב | 0 | 1 | 1 | 1 | 3 |
| טורקיהטורקיה אנאדולו אפס | 0 | 1 | 1 | 0 | 2 |
| טורקיהטורקיה פנרבחצ'ה | 0 | 1 | 0 | 1 | 2 |
| גרמניהגרמניה רטיופארם אולם | 0 | 0 | 1 | 0 | 1 |
| רוסיהרוסיה חימקי | 0 | 0 | 0 | 1 | 1 |
| סרביהסרביה פרטיזן בלגרד | 0 | 0 | 0 | 1 | 1 |

הערות שוליים
------------

1. ↑  Panathinaikos wins Pavlos Giannakopoulos Tournament final against Fenerbahce, Eurohoops, ‏28 בספטמבר 2018 (באנגלית)
2. ↑  מוכנה: 82:86 למכבי תל אביב על חימקי מוסקבה, באתר ynet, 28 בספטמבר 2018
3. ↑  מכבי תל אביב הפסידה למילאנו 78:69 בגמר טורניר ינאקופולוס, באתר וואלה!‏, 22 בספטמבר 2019
4. ↑  צפו: מכבי ניצחה 71:82 את פנאתינייקוס, באתר מכבי תל אביב, ‏21 בספטמבר 2019
5. ↑  Panathinaikos OPAP announcement, פנאתינאיקוס, ‏17 בספטמבר 2021 (באנגלית)
6. ↑  Panathinaikos BC OPAP took the first place of the 3rd "Pavlos Giannakopoulos Tournament", פנאתינאיקוס, ‏19 בספטמבר 2021 (באנגלית)
7. ↑  אבי סגל, ‏הכנה: מכבי תל אביב הפסידה למילאנו 80:71, באתר ישראל היום, 23 בספטמבר 2022
8. ↑  Panathinaikos overcame Anadolu Efes in friendly tournament in Athens, BasketNews, ‏23 בספטמבר 2022 (באנגלית)
9. ↑  Milano wins 2022 Pavlos Giannakopoulos preseason tournament, Eurohoops, ‏24 בספטמבר 2022 (באנגלית)
10. ↑  קשה באימונים: מכבי תל אביב נכנעה 81:87 לאנאדולו אפס, באתר ערוץ הספורט, ‏24 בספטמבר 2022